หากนำรถยนต์ไปจอดในห้างสรรพสินค้าแล้วรถยนต์สูญหาย ต้องทำอย่างไร
1. เมื่อขับรถเข้าไปจอดในห้างฯ เราควรถ่ายภาพรถให้เห็นป้ายทะเบียนและให้เห็นสภาพสถานที่จอดให้ชัดเจนว่าเป็นที่ใดโดยใช้โทรศัพท์มือถือ         
2. ถ้ารถหายในห้างฯ ถ้ายังไม่มีใบเสร็จในการซื้อสินค้า ให้รีบเข้าซื้อสินค้าในห้างเพื่อให้ได้ใบเสร็จว่าเราได้เข้ามาใช้บริการซื้อสินค้า     
3. แจ้งห้างฯ ว่ารถหาย และแจ้งความกับตำรวจ โดยถ่ายสำเนาใบเสร็จให้ไปแต่เราเก็บใบเสร็จตัวจริงไว้ ถ้าห้างฯ ไม่จ่ายจะได้ใช้ใบเสร็จกับภาพถ่ายรถในโทรศัพท์มือถือเป็นพยานหลักฐานในการฟ้องร้องทางศาล ซึ่งต้องฟ้องภายใน 1 ปี นับแต่รู้ถึงการละเมิด (วันรถหาย) และรู้ตัวผู้จะพึงต้องใช้ค่าสินไหมทดแทน หรือเมื่อพ้น 10 ปี นับแต่ทำละเมิด มิฉะนั้น คดีจะขาดอายุความ ตามประมวลกฎหมายแพ่งและพาณิชย์ มาตรา 448